आप का साथी जब भी आप के आसपास मौजूद हुआ करता था, तो आप को अपने अंदर एक हलचल सी महसूस होती थी, लेकिन अब ऐसा कुछ भी नहीं है, अब उस के सामने होने पर भी आप को कुछ भी महसूस नहीं होता। जब उस के सामने होते हैं और यदि आप को बोरियत का एहसास होता है, तो समझ जाएँ कि रिश्ते में कुछ नहीं रह गया।  आप का रिश्ता हर समय आप को उतना ही उत्साहित नहीं करेगा। लेकिन यदि आप उस के साथ डेट पर जा रहे हैं तो आप को उस के साथ डेट पर जाने का कुछ थोड़ा सा तो लगाव महसूस होना चाहिए। शारीरिक आकर्षण दोनों के लिए ही बहुत आवश्यक होता है। लेकिन यदि आप अपने साथी के द्वारा नकारे जा रहे हैं, या वह आप को पूरी तरह से अनदेखा कर रहा है, तो यह भी आप के रिश्ते के अंत की तरफ इशारा कर रहे हैं। अपने भविष्य को लेकर सारे सपनों और आशाओं की कल्पना करें और देखें कि क्या वह आप के इस कल्पना में आप के साथ कहीं नज़र आ रहा है। उस के बिना अपने अच्छे भविष्य की कल्पना करना या फिर इस कल्पना में उस का कहीं भी नज़र ना आना, इसी ओर संकेत करता है, कि आप का रिश्ता टूटने वाला है। आप दोनों जब पहली बार मिले थे, तब आप दोनों के बीच में बहुत सारी बातें एक-समान देखने को मिलीं होंगी, लेकिन अब आप पाएँगे कि आप दोनों के बीच में कुछ भी समान नहीं बचा है। जैसे-जैसे आप का रिश्ता आगे बढ़ता है, आप दोनों भी परिपक्वता की ओर बढ़ते जाते हैं, और धीरे-धीरे आप दोनो के लक्ष्य, जो कभी एक-समान हुआ करते थे, वे भी अलग हो जाते हैं।  ऐसी बातें, जिन पर आप दोनों कभी सहमत नहीं होते या चर्चा भी नहीं करना चाहते, ये सारी बातें यही दर्शाती हैं, कि आप दोनों के विचार अब बदल चुके हैं। अपने अलग लक्ष्य और रुचियाँ होना, किसी भी रिश्ते के लिए उचित है। लेकिन समस्या की शुरुआत तब होती है, जब आप दोनों के विचारों में बदलाव आ जाता है और आप दोनों ही अपने बीच में ऐसा कुछ भी नहीं पाते, जो एक-समान हो।
Acknowledge your level of excitement about your partner. Assess your sexual attraction towards your partner. Imagine your future without your partner. Determine whether you still share common interests and goals.